|  |  |
| --- | --- |
| **Lënda: Art Muzikor viti I gjimnaz** | |
| Tema: **Arti muzikor ndër shekuj** | Koha e realizimit: ora Nr. 4 |
| Përgatitur: | SHM |

|  |  |  |  |  |  |
| --- | --- | --- | --- | --- | --- |
| **Përmbajtja (dhe nocionet)** | **Standaredet për vlerësim** | **Data e realizimit** | **Skenari i orës mësimore** | **Mjete** | **Përcjellja e përparimit** |
| **Muzika në shoqërinë primitive dhe lashtësi** (sinkretizëm, shenja për regjistrimin e muzikës,  seri tonale, tetrakord, shkolla pitagoreane,  interval dhe proporcione, tragjedia e lasht  greke) | Përshkruan si është formuar muzika.  Shënon shembuj të shfaqjeve të sinkretizmit në ritualet e bashkësive primitive**.** |  | **Aktivitet hyrës** **Aktiviteti 1** – Mësimdhënësi prezanton një regjistrim të shkurtër audio me tinguj natyrorë (rrufe, zogj, goditje me gur). Nxënësit diskutojnë: “Cili është tingulli i parë që njerëzit ndoshta e kanë konsideruar si muzikë?” Mësimdhënësi i drejton nga pyetja: si dhe pse lindi muzika?  **Aktivitetet kryesore** **Aktiviteti 2** – Mësimdhënësi shpjegon se muzika ka lindur nga nevoja e njeriut për të komunikuar, për t’u bashkuar, për të shprehur gëzim ose frikë. Theksohet roli i ritmit (goditje, hapa, daulle) dhe zëri si instrumenti i parë. Nxënësit japin mendimet e tyre: “Pse muzika u bë e domosdoshme?”  **Aktiviteti 3 (punë në grup)** – Me udhëzim të mësimdhënësit, nxënësit ndahen në 3 grupe. Çdo grup nga mësimdhënësi merr detyrë të hulumtojë për besimin e njerëzve gjatë civilizimit të hershëm, mandej u shpërndan detyra nëpër grupe, të imagjinojë ceremonitë nga shoqëria primitive:   * Grupi 1 – Ceremonia për shiun * Grupi 2 – Ceremonia për gjuetinë * Grupi 3 – Ceremonia për korrjen e grurit   Ata duhet ta përshkruajnë me fjalë se me cilat mjete ndihmëse/rekuizite do ti shfrytëzonin gjatë ceremonisë dhe i demonstrojnë (me fjalë, gjestikulacione, ritëm, tinguj) se si do të dukej ajo ceremoni përmes: muzikës (ritëm/këndim), lëvizje/vallëzim, fjalë (thirrje, britma). Çdo grup shkurt e prezanton.  **Aktiviteti 4 (diskutim dhe analizë)** – Mësimdhënësi udhëheq bisedën: “Çfarë pamë tek ceremonitë? Ku ishte muzika, ku vallëzimi, ku fjala?”, “A mundet në këtë periudhë muzika të ndahet nga ceremonia/rituali?”. Konstatimi duhet të jetë që edhe atëherë edhe tash, përmes muzikës lidhemi meNxënësit japin shembuj nga zakonet bashkëkohore ku shfaqet sinkretizmi (dasma, garat sportive, rituale fetare, koncertet multimediale).  **Aktiviteti përfundimtar** **Aktiviteti 5** – Nxënësit formulojnë individualisht nga një fjali: “Muzika ka lindur sepse…” “Sinkretizmi është i dukshëm tek…”Disa nxënës lexojnë me zë. Mësimdhënësi bën përfundimin dhe e lidh me temën e ardhshme.  **Reflektim** Mësimdhënësi u bën nxënësve pyetje: *Cila është arsyeja më e rëndësishme, pse sipas jush ka lindur muzika? Ku në jetën tuaj të përditshme shihni bashkimin e muzikës, vallëzimit dhe fjalës (sinkretizëm)?* A mundeni në një mënyrë tjetër ti shprehni përgjigjet (përmes esesë, tregimit të shkurtër, vizatimit, fotografisë së bërë nëpërmjet aplikacionit elektronik, etj.) | - Regjistrim audio me tinguj natyrorë  - Pajisje multimediale (kompjuter, altoparlantë)  - Tabelë dhe markera / shkumës – për shënimin e ideve kryesore dhe përfundimeve  - Fletë, fletë të mëdha (flipchart) dhe markera – për punë në grupe (përshkrimi i riteve)  - Fletë pune për nxënësit (me pyetje të shkurtra për përmbledhje) | Përgjigje me gojë ndaj pyetjeve të parashtruara  Pjesëmarrja dhe suksesi në aktivitetet në grup  Mendimi rreth pjesës muzikore dhe tingujve  Shprehja muzikore kreative |